Էդուարդու Սոուտու դե Մոուրա

Էդուարդու Սոուտու դե Մոուրա (, ), պորտուգալացի ճարտարապետ։ 2011 թվականին արժանացել է Պրիցկերի և 2013 թվականին` Վոլֆի մրցանակներին։

Կենսագրություն 
Էդուարդու Սոուտու դե Մոուրան ծնվել է 1952 թվականին՝ Պորտու քաղաքում։ Ճարտարապետություն է սովորել Պորտուի համալսարանի գեղարվեստի դպրոցում` 1980 թվականին ստանալով վկայական։ 1974-1979 թվականներին աշխատել է պորտուգալացի հայտնի ճարտարապետ Ալվարու Սիզա Վիեյրայի գրասենյակում, ում աղջկա հետ հետագայում ամուսնացել է։ 1981-1990 թվականներին դասավանդել է իր ալմա մատերում։

Եղել է ճարտարապետության բնագավառում ամենահեղինակավոր Պրիցկերի մրցանակի ժյուրիի անդամ։ Մոուրան հայտնել է այն տեսակետը, որ ճարտարապետն իր աշխատանքներում կարող է համատեղել այնպիսի հակադիր հասկացություններ, ինչպիսիք են հզորությունն ու զսպվածությունը, խրոխտությունն ու քնքշությունը։ Մորուայի նախագծերից են Պորտուգալիայի Բրագա քաղաքի մարզադաշտը` կառուցված ժայռի վրա, Պաուլա Ռեգոյի թանգարանը` «Պատմության տունը», որի բաղկացուցիչ մասերն են երկու բուրգերը։

Հայտնի գործեր 

 Բրագա մունիսիպալ - մարզադաշտ Բրագա քաղաքում (2003)
 Պորտու քաղաքի մետրոպոլիտեն (2004)
 Սերպենտայն պատկերասրահ Լոնդոնում (Ալվարու Սիզայի հետ համատեղ աշխատանք) (2005)
 Պաուլա Ռեգոյի թանգարան (2010-2011)
 Դիակիզարան Կորտրեյկում, Բելգիա

Պատկերասրահ

Ծանոթագրություններ

Արտաքին հղումներ 
 Էդուարդու Սոուտու դե Մոուրայի աշխատանքները
 Պաուլա Ռեգոյի թանգարանը

Պորտուգալացի ճարտարապետներ
Բեռլինի գեղարվեստի ակադեմիայի անդամներ
Հարվարդի համալսարանի դասախոսներ
Պորտուի համալսարանի շրջանավարտներ
Ամերիկայի արվեստների և գիտությունների ակադեմիայի անդամներ
Մոդեռնիստ ճարտարապետներ
Պորտուգալացի արվեստագետներ